Karl Kling

Karl Kling (født 16. september 1910 i Gießen, død 18. mars 2003 i Gaienhofen ved Bodensjøen i Tyskland) var en tysk Formel 1-fører og racingmanager.  Han deltok i 11 Formel 1 Grands Prix-løp, og debuterte 4. juli 1954. Han oppnådde to 2 pallplasseringer og totalt 17 mesterskapspoeng.

Kling kom inn i motorsport via sin første jobb som resepsjonist hos Daimler-Benz i 1936, og på fritiden konkurrerte han i bakkeløp og pålitelighetsløp i produksjonsbiler fra Mercedes. Under andre verdenskrig fikk han mekanisk erfaring gjennom flyvedlikehold i Luftwaffe. I 1946 startet han igjen med motorsport i en BMW 328, og senere en Veritas.

Kling var med i utviklingen av Mercedes' retur til internasjonale konkurranser først på 1950-tallet, og hans seier i landeveisløpet Carrera Panamericana i 1952, hvor han kjørte den ennå eksperimentelle Mercedes-Benz 300SL var et definerende øyeblikk i å forsikre ledelsen i Daimler-Benz at motorsport hadde en plass i Mercedes' framtid. Han fikk plass som fører i den gjenopplivede Mercedes Grand Prix-troppen i 1954, og fullførte under et sekund bak den legendariske Juan Manuel Fangio i sin Formel 1-debut, og tok andreplassen i  Frankrikes Grand Prix 1954 på den raske Reims-Gueux-banen. Denne lovende starten skulle imidlertid ikke vare, og da Stirling Moss kom til Mercedes i 1955 ble Kling i praksis degradert til tredjefører. Kling vant dog imponerende seire både i Berlin Grand Prix 1954 (på AVUS, enda en høyhastighetsbane) og i Sveriges Grand Prix 1955. 

Da Mercedes trakk seg ut av Formel 1 etter 1955-sesongen, tok han over etter sin mentor Alfred Neubauer som sjef for Mercedes motorsport. Han satt i denne stillingen under deres vellykkede rallysatsing på 1960-tallet, og kjørte fra tid til annen også løp selv, hovedsakelig langdistanseløp. Han vant blant annet det store transafrikanske Alger-Cape Town-rallyet i 1961 i en Mercedes-Benz 220SE.

 Resultater 
 Fullstendige Formel 1-resultater 
(Forklaring) (Resultater i uthevet skrift indikerer pole position, resultater i kursiv indikerer raskeste runde)
 År Konstruktør Chassis Motor 1 2 3 4 5 6 7 8 9 Plass Poeng  Daimler-Benz MercedesW196 MercedesM196 2,5 L8 ARG  500  BEL  FRA2 GBR7 GER4 SUIRet ITARet ESP5 5. 12  Daimler-Benz MercedesW196 MercedesM196 2,5 L8 ARG4 MON  500  BELRet NEDRet GBR3 ITARet 11. 5
Noter til tabellen:
  - Delt kjøring med Stirling Moss og Hans Herrmann.

 Referanser 

 Litteratur 
 Karl Kling, G. Molter, Pursuit of Victory (Bodley Head, London, 1956)
 Eksterne lenker 


Kategori:Tyske Formel 1-førere
Kategori:Fødsler i 1910
Kategori:Dødsfall i 2003